La casa solar de l'équipe VIA-UJI pot convertir Castelló en una «xarxa elèctrica intel·ligent» a través de la xarxa energètica del TRAM



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2014/05/2q/solar-tram/&url=/com/noticies/2014/05/2q/solar-tram/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2014/05/2q/solar-tram/&url=/com/noticies/2014/05/2q/solar-tram/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2014/05/2q/solar-tram/&url=/com/noticies/2014/05/2q/solar-tram/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2014/05/2q/solar-tram/&url=/com/noticies/2014/05/2q/solar-tram/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## La casa solar de l'équipe VIA-UJI pot convertir Castelló en una «xarxa elèctrica intel·ligent» a través de la xarxa energètica del TRAM

02/06/2014 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![Smart grid solar-tram solar-tram](/com/noticies/2014/05/2q/solar-tram/solar-tram.jpg)](#)

El projecte de construcció de la casa solar éBRICKhouse que està duent a terme l’équipe VIA-UJI, integrat per alumnat, professorat i col·laboradors de l’UJI i de la VIA University College de Horsens (Dinamarca), es troba en la recta final després de dos anys d'intens treball, abans de viatjar a Versalles per participar en Solar Decathlon, el certamen internacional d'edificació sostenible entre universitats a partir del dia 28 de juny.

Aquest repte es va iniciar amb l'objectiu de dissenyar i crear un habitatge eficient energèticament, sostenible i autosuficient, alimentat únicament per l'energia solar i controlat per un sistema domòtic per a optimitzar el consum i la distribució de l'electricitat a la casa. A més d'aquest propòsit inicial, segons el representant de l’estudiantat, Eduardo del Olmo García, «el projecte ofereix solucions per a rehabilitar edificis amb la intenció de generar energia fotovoltaica mitjançant la creació d'una *smart grid*, és a dir una xarxa elèctrica intel·ligent que afavoreix la connexió solidària entre aquests habitatges i l'excés  d'energia acumulada dels quals es comparteix amb altres edificis que ho necessiten i estiguen connectats en el mateix sistema».

Aquest mètode es podria implantar a la ciutat de Castelló, segons explica la responsable acadèmica de l'équipe VIA-UJI, Teresa Gallego, interconnectant els edificis, tant privats com públics, amb el sistema elèctric de la plataforma del TRAM que enllaça l’UJI amb el Grau, i que serviria d'«eix principal de distribució de l'energia elèctrica entre tots els edificis rehabilitats».  
  
Així mateix, una altra part positiva del projecte de la casa solar per a Castelló és que també contempla la possibilitat d'intervenir en construccions inacabades i estructures abandonades, aplicant els sistemes constructius dissenyats i assajats en la éBRICKhouse. Aquest fet permetria, segons Eduardo del Olmo, «la interconnexió d'aquestes edificacions, que podrien formar part d'una xarxa d'edificis intel·ligents que fan un ús més eficient de l'energia gràcies a aquest sistema bidireccional on l'usuari és un petit generador d'electricitat i pot aportar els seus excedents a la xarxa intel·ligent».

D'altra banda, Teresa Gallego assegura que aquest projecte, no només persegueix desenvolupar un prototip d'habitatge sostenible avançat tecnològicament, sinó que en haver de pensar en la seua integració, com a solució a problemes reals urbanístics, podria ser aprofitat, igual que ja han fet alguns ajuntaments com ara el de Vila-real, per a estudiar les zones degradades de la ciutat i donar-los solucions que milloren la integració social i el respecte per la naturalesa.

L'engegada d'aquesta iniciativa comportaria un gran estalvi energètic i monetari per a les llars i oferiria solucions davant els reptes ambientals i socials de l'actualitat i del futur. Un primer pas hauria de ser, assegura la responsable acadèmica del projecte, que siguen les institucions públiques les que apliquen les solucions constructives de la casa solar a les seues pròpies seus per a incrementar l'estalvi de l'administració.

La principal característica del prototip dissenyat i construït per l'équipe VIA UJI és l'aprofitament de les energies renovables, especialment la solar, gràcies als orientadors que segueixen les radiacions solars. En aquest sentit, la correcta orientació per a assegurar l'escalfament, així com la ventilació necessària segons l'època de l'any, aplicant estratègies bioclimàtiques, asseguren un baix consum d'energia, explica Teresa Gallego. No obstant això, el projecte de casa solar inclou altres característiques que millorarien el rendiment energètic dels habitatges, com són els tancaments multicapa que faciliten l'adaptació a cada zona climàtica segons l'espessor de l'aïllament, al mateix temps que permeten agilitar els treballs de rehabilitació pel seu fàcil transport i col·locació. La responsable acadèmica del projecte recorda que és l’estudiantat qui en 10 dies ha de muntar tots els elements del prototip.

Un altre objectiu d'aquesta iniciativa és promocionar l'ús de la ceràmica com a solució sostenible, «atès que en l'actualitat la seua indústria n'està totalment conscienciada i perquè el desenvolupament tecnològic es dirigeix cap a l’aprofitament dels seus propis residus, com són els materials de revestiment en les façanes ventilades», assegura la responsable acadèmica de l'équipe VIA-UJI.

Gallego explica que era primordial per a aquest projecte l'ús de productes que existiren al mercat, per la qual cosa la intervenció del grup de treball s'ha centrat més a analitzar les solucions i proposar millores amb la finalitat de reduir el consum d'energies. «En alguns casos, s'ha pensat en solucions molt innovadores que ni el mateix mercat s'ha arriscat a desenvolupar», afirma la responsable acadèmica.

Per a Gallego, els aproximadament 20 estudiants i estudiantes de l'equip han demostrat la seua preparació i capacitat professional en l'estudi i l'aprenentatge continu en desenvolupament i innovació per al sector de l'edificació proposant solucions davant els problemes habituals de la construcció, «amb el suport del grup de recerca de l’UJI», conclou.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00